## Odluka o utvrđivanju visine zakupnine za poslovne prostore u vlasništvu Republike Hrvatske kojima upravlja Ministarstvo obrane

### NN 115/1993 (27.12.1993.), Odluka o utvrđivanju visine zakupnine za poslovne prostore u vlasništvu Republike Hrvatske kojima upravlja Ministarstvo obrane

# MINISTARSTVO OBRANE

Na temelju točke III. Odluke Vlade Republike Hrvatske o davanju ovlaštenja
Ministarstvu obrane za upravljanje stanovima, garažama i poslovnim prostorom
u vlasništvu Republike Hrvatske ("Narodne novine", br. 56/92),
ministar obrane donosi

## ODLUKU

### o utvrđivanju visine zakupnine za poslovne prostore u vlasništvu Republike Hrvatske kojima upravlja Ministarstvo obrane

I.

A) Početna visina zakupnine za poslovne prostore kojima upravlja Ministarstvo
obrane, utvrđuje se - za poslovni prostor ukupne površine do 50 m2 - 12
bodova po 1 m2 - za poslovni prostor ukupne površine iznad 50 m2 - 10 bodova
po 1 m2

B) Ako je zakupnina za poslovni prostor utvrđena odlukom jedinice lokalne
uprave i samouprave prema mjestu gdje se nekretnina nalazi, veća od visine
zakupnine utvrđe ne točkom I.A) ove Odluke, primijenit će se u cijelosti
odluka pojedinih općina i gradova o utvrđivanju visine zakupnine za poslovne
prostore.

C) Zakupnina za atelliere, političke stranke i udruženja građana, mjesne
zajednice, amaterska kulturna i športska društva i organizacije, vjerske,
humanitarne i znanstvene ustanove, knjižnice, ljekarne, te subjekte koji
obavljaju prosvjetnu, zdravstvenu i socijalnu djelatnost a financiraju
se iz Republičkih fondova, određuje se u visini prosječnog iznosa stanarine
po 1 m2 temeljem odluka o visini stanarine Ministarstva obrane Republike
Hrvatske.

D) Zakupnina za poslovne prostore koji se nalaze u dvorišnim zgradama,
podrumskim prostorijama, tavanima, umanjuje se za 25% u odnosu na zakupninu
iz točke I. ove odluke.

II.

Visina zakupnine za otvorene skladišne prostore u kojima se obavlja
gospodarska djelatnost iznosi 0,25 do 1 bod po 1 m2 otvorenog skladišnog
prostora, u ovisnosti od površine određenog otvorenog skladišta. Zatvorena
skladišta i nadstrešnice mogu se izdati u zakup uz zakupninu od najmanje
4 boda po 1 m2.

III.

Vrijednost boda iz točke I. ove Odluke utvrđuje se: 1 BOD = 1 DEM prema
srednjem tečaju Narodne banke Hrvatske na dan izdavanja fakture u dinarskoj
protuvrijednosti.

IV.

Za poslovne prostorije u Karlovcu, Gospiću, Šibeniku, Zadru i Sinju
u vrijeme trajanja domovinskog rata uvodi se ratni popust i umanjuje zakupnina
u visini 30% u odnosu na zakupninu iz točke I. ove Odluke.

V.

Zakupci - invalidi domovinskog rata i bračni drug poginulog, umrlog
ili nestalog branitelja Republike Hrvatske kojima je dodijeljena nekretnina
u zakup, plačaju do 30 m2 mjesečnu zakupninu četvornog metra na slijedeći
način:

Invalidi % oštećenja % vrijednosti m2 I. grupe 100% 20% 1m2 II. grupe
90% 30% 1m2 III. grupe 80% 40% 1m2 IV. grupe 70% 50% 1m2 V. grupe 60% 60%
1m2 VI. grupe 50% 70% 1m2 VII. grupe 40% 80% 1m2 VIII. grupe 30% 85% 1m2
IX. grupe 20% 90% 1m2

-Bračni drug poginulog, umrlog ili nestalog branitelja Republike Hrvatske-20%
vrijednosti četvornog metra. U preostalom dijelu zakupljene nekretnine,
zakupnina se plaća sukladno visini zakupnine utvrđene točkom I. A), B)
i D) ove Odluke.

VI.

Zakupac koji nakon zaključivanja ugovora o zakupu dodatno uposli 2 ili
više invalida domovinskog rata sa pravomoćno utvrđenim invaliditetom preko
40%, smanjuje se zakupnina za 10%, dok se za svakog dodatno uposlenog invalida
s invaliditetom do 40% i člana obitelji poginulog, umrlog i nestalog branitelja
Republike Hrvatske smanjuje za 5%. Maksimalno smanjena visina mjesečnog
zakupa u slučaju iz stavka 1. ove točke iznosi 30%.

VII.

Visina zakupnine utvrđena točkom 1. ove Odluke primjenjivat će se od
1. siječnja 1994. godine.

VIII.

Ova Odluka stupa na snagu danom donošenja i objavit će se u "Narodnim
novinama".

Klasa: 371-01/93-03/26

Urbroj: 512-01-93-4493

Zagreb. 9. prosinca 1993.

Ministar obrane

**Gojko Šušak, v. r.**

Odluka, NN 115/1993-2213